Giorgione

**Giorgione**, pravog imena **Giorgio da Castelfranco** (Castelfranco, 1477/1478. – Venecija, 25. listopada 1510), bio je izuzetan talijanski slikar venecijanskog slikarstva visoke renesanse.

## Biografija

Giorgione je rođen u Castelfrancu, o njegovom djetinjstvu i školovanju prije dolaska u Veneciju zna se veoma malo. Giorgione je bio učenik G. Bellinija u Veneciji od kojega preuzima i razvija boju kao glavno sredstvo poetskog izraza i dubokih, magličastih prikaza krajolika obogaćenih mitološkim prizorima (česte scene iz Arkadije uronjene u nježno, poetično difuzno svjetlo, meka profinjena kolorita).

Družio se s Tizianom, koji mu je bio prijatelj, ali i takmac. God. 1508. dovršio je Giorgione u Veneciji veliki freskalni dekor fasade na *Fondaco dei Tadeschi*, koji je sve do 16. st. bio velika likovna senzacija, no od njega su danas ostali samo fragmenti u djelima kasnijih grafičara.

Giorgio Vasari spominje u svom djelu „Životi“ da je Giorgione umro mlad od kuge u Veneciji i da je *„ ... bio odgojen u Veneciji i trajno se bavio stvarima ljubavi, odajući se predano svirci na [[lutnja|lutnji]] tako čudesno, da je u svoje vrijeme slovio kao izvanredan svirač i pjevač ...“*.

Nakon smrti, njegove nedovršene slike je dovršavao Tizian. Legendarna slava, još za života, i njegova zagonetnost, stvorile su od njega mit i sasvim krivu sliku (vjerovalo se da je naslikao brojne slike koje su bile ispod njegove razine, a jedno se vrijeme, potpuno neutemeljeno, vjerovalo da je iz plemićke obitelji, te da je bio iz židovske obitelji).

## Djela

U suradnji s mladim Tizianom izveo alegorijske freske na pročelju palače *[[Fondaco dei Tedeschi]]* (nisu sačuvane - samo fragmenti).

Nakon stoljetnih rasprava, krivih atribucija, komparativnom analizom danas mu se sa sigurnošću mogu pripisati: oltarna slika *Madona na prijestolju sa sv. Liberaleom i sv. Franjom* u crkvi u Castelfrancu, i slike: *[[Salamonov sud]]*; *[[Tri filozofa]]*; *Portret mladića*; *Portret mlade djevojke*; *[[Oluja (Giorgione)]]*; *Koncert u prirodi* (*Concert Champêtre* u Louvreu). Čudesan senzualni akt ukomponiran u smireni krajolik, *[[Usnula Venera]]*, koji je vjerojatno završio Tizian zbog Giorgionove iznenadne i prerane smrti.

### Odabrana djela


Datoteka:Giorgione 025.jpg|*[[Salomonov sud]]*, oko 1501., ulje na platnu, 89 × 72&nbsp;cm, galerija Uffizi, Firenca.
Datoteka:Giorgione - Adoration of the Shepherds - National Gallery of Art.jpg|*[[Poklonstvo pastira]]*, oko 1505., ulje na platnu, 90,8 x 110,5&nbsp;cm, Nacionalna galerija, Washington.
Datoteka:Giorgione_029b.jpg|*[[Tri filozofa]]*', 1508., ulje na platnu, 123,5 × 144,5&nbsp;cm, Beč.
Datoteka:Fiesta campestre.jpg|*Koncert u prirodi*, oko 1510., ulje na platnu, 110 × 138&nbsp;cm, Louvre, Pariz.


**Ostala djela:**
* *[[:Datoteka:Giorgione 025.jpg|Mojsijevo vatreno krštenje]]* (1500.-1501.) - ulje na dasci, 89 x 72, Uffizi, Firenca. 
* *[http://www.wga.hu/art/g/giorgion/various/judith.jpg Judita]* (oko 1504.) - ulje na platnu, prebačeno s daske, 144 x 66,5&nbsp;cm, Ermitaž, Sankt Petersburg.
* *[[:Datoteka:Giorgione 043.jpg|Potret mladenke (Laura)]]* (oko 1506.)  ulje na drvu, 41 x 33,5&nbsp;cm, Kunsthistorisches Museum, Beč.
* *[http://www.wga.hu/art/g/giorgion/portrait/03woman.jpg Starica]* (oko 1508.) - ulje na platnu, 68 x 59&nbsp;cm, Galerija akademije, Venecija.
* *[http://www.wga.hu/art/g/giorgion/portrait/07portra.jpg Potret mladića]* (1508.-10.) - ulje na platnu, 72,5 x 54&nbsp;cm, Muzej umjetnosti, Budimpešta.
* *[http://www.wga.hu/art/g/giorgion/portrait/08warrio.jpg Portret ratnika]* (oko 1509.) - ulje na platnu, 90 x 73&nbsp;cm, galerija Uffizi, Firenca.
* *[http://www.wga.hu/art/g/giorgion/various/singer.jpg Strastveni pjevač]* (oko 1510.) - ulje na platnu, 102 x 78&nbsp;cm, Galerija Borghese, Rim.
* *[http://www.wga.hu/art/g/giorgion/portrait/09young.jpg Portet mladića]* - ulje na drvu, 69,4 x 53,5&nbsp;cm, Alte Pinakothek, München.

## Povezano
* Renesansno slikarstvo
* Visoka renesansa

## Izvori
* Gina Pischel, *Opća povijest umjetnosti 1.*, Mladost, Zagreb, 1975. god.
* Dr. Jadranka Damjanov, *Likovna umjetnost 2.*, Školska Knjiga – Zagreb, 1997. god.
* Više autora, *Opća povijest umjetnosti*, Mozaik Knjiga, Zagreb, 2003. god.
* *Enciklopedija likovnih umjetnosti*, Matica Hrvatska, Zagreb, 1975. god.
* Gilles Plazy & Jean Lacouture, *Povijest umjetnosti u slikama*, Leo-Commerce, d. o. o. Rijeka, 2000. god.
* H. W. Janson, *Art History*, Thames & Hudson, London, 1997.
* Several Authors, *History Of Western Art*, McGraw Hill, New York, 2001.